NÁRODNÁ RADA SLOVENSKEJ REPUBLIKY

**VI. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD – 570/2012

**Zápisnica**

**z  1. ustanovujúcej schôdze** Výboru Národnej rady Slovenskej republiky pre vzdelávanie, vedu, mládež a šport zvolanej na **4. apríla 2012 v rokovacej miestnosti č. dv. 33** – prízemie budovy Národnej rady Slovenskej republiky, Nám. A. Dubčeka 1, Bratislava.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prítomní:*** podľa prezenčnej listiny

***Za K NR SR:*** Michaela **Šikulová -** tajomníčka výboru

 Eva **Jandošová** – referentka výboru

**Program ustanovujúcej schôdze výboru**

Voľba podpredsedu výboru

Voľba dvoch overovateľov výboru

Rôzne

 Zasadanie výboru otvoril a viedol predseda výboru Mojmír **Mamojka**. Konštatoval, že výbor je uznášaniaschopný. Oboznámil prítomných členov výboru s programom ustanovujúcej schôdze výboru. Uviedol, že na zvolenie podpredsedov výboru a overovateľov výboru je potrebná nadpolovičná väčšina všetkých členov výboru ( § 48 ods.2 rokovacieho poriadku NR SR). V úvode rokovania sa poslanci vzájomne predstavili a uviedli svoj politický a profesijný profil.

### K bodu 1

 Návrh na podpredsedu výboru, menovite poslanca Ľubomíra Petráka uviedol predseda výboru Mojmír **Mamojka.** O návrhu na podpredsedu výboru za opozíciu sa rozhodne na nasledujúcej schôdzi výboru po jeho predložení.

## Rozprava, otázky poslancov

V rozprave nevystúpil nikto.

Hlasovanie o návrhu za podpredsedu výboru Ľ. Petráka.

***(Hlasovanie:*** *prítomných 11 poslancov, za návrh uznesenia hlasovalo 10 poslancov, nikto nebol proti, 1 poslanec sa zdržal hlasovania).*

Výbor zvolil poslanca **Ľubomíra Petráka** za podpredsedu výboru **- viď uznesenie č. 1.**

# K bodu 2

 Návrh na voľbu dvoch overovateľov výboru uviedol predseda výboru Mojmír **Mamojka.**

## Rozprava, otázky poslancov

V rozprave nevystúpil nikto.

Výbor zvolil poslanca **Pavla Gogu** a poslankyňu **Janu Žitňanskú** za overovateľov výboru **- viď uznesenie č. 2**

***(Hlasovanie: o návrhu na voľbu P. Gogu za overovateľa***

*prítomných 11 poslancov, za návrh hlasovalo 11 poslancov, nikto nebol proti, nikto sa nezdržal hlasovania,*

***Hlasovanie: o návrhu na voľbu J. Žitňanskej za overovateľa***

*prítomných 11 poslancov, za návrh hlasovalo 10 poslancov, nikto nebol proti, 1 poslanec sa zdržal hlasovania).*

**K bodu 3**

 Predseda výboru informoval poslancov o tom, že na nasledujúcej schôdzi výbor prerokuje podrobnejšie pravidlá rokovania výboru, ktoré im sekretariát výboru zašle na ich emailové adresy a ďalej, že právomoc výboru zriadiť si svoje komisie na konzultovanie otázok a prípravu stanovísk využije výbor podľa svojej aktuálnej potreby.

Na záver schôdze sa predseda výboru krátko prihovoril k poslancom. Vyslovil želanie, aby výbor v nastávajúcom funkčnom období pracoval konštruktívne, vecne, v dobrej tvorivej atmosfére, aby takto aktívne prispel k riešeniu problémov v oblastiach svojej pôsobnosti.

Predseda výboru potom poďakoval prítomným poslancom za účasť a následne ukončil ustanovujúcu schôdzu výboru.

 Jana **Žitňanská**  Mojmír **Mamojka** overovateľka výboru predseda výboru